Édouard Manet

Édouard Manet (23. tammikuuta 1832 Pariisi – 30. huhtikuuta 1883 Pariisi)britannica.com: Édouard Manet oli ranskalainen taidemaalari. Tyylisuunnaltaan hän sijoittuu realismin ja impressionismin välille.

 Elämä 
Manet oli arvostetun tuomarin poika, jonka lähteminen taiteilijanuralle oli vanhemmille kauhistus. Manet’n yksityiselämä oli värikästä, hänellä oli eksoottisia rakkaustarinoita ja syfilis, ja elämänsä loppuvaiheilla kuolio, joka johti toisen jalan amputointiin.Manet: the Man Who Invented Modern Art BBC

Manet seurusteli vuosia poikavuosiensa pianonsoitonopettajattaren, hollantilaissyntyisen Suzanne Leenhoffin kanssa, ja tälle syntyneen pojan isä saattaa olla joko Manet tai hänen veljensä. Virallisesti poika esiteltiin Leenhoffin pikkuveljenä ja Manet’n kummipoikana. Manet meni Leenhoffin kanssa naimisiin isänsä kuoltua vuonna 1863.

Sukunsa varakkuuden takia Manet ei ollut riippuvainen maalaustensa myyntituloista. Hän kuitenkin tavoitteli menestystä ja yleisön suosiota, ja tarjosi maalauksiaan konservatiiviseksi tunnettuun Pariisin salonkiin. Manet matkusteli laajasti. Nuoruusvuosinaan hän purjehti koululaivalla Brasiliaan, ja kierteli myöhemmin Euroopassa. Varsinkin Manet’n nuoruuden töissä näkyy vaikutteita hollantilaisista ja espanjalaisista maalauksista, joihin hän oli tutustunut matkoillaan.

Manet’n läheisiä ystäviä olivat runoilija Charles Baudelaire, kirjailija Émile Zola ja taiteilija Berthe Morisot.Neret s. 49 Morisot rohkaisi Manet’ta maalaamaan ateljeen sijasta ulkoilmassa, mikä oli siihen aikaan uusi keksintö. Morisot meni myöhemmin naimisiin Manet’n veljen kanssa. Manet itse toimi eräänlaisena kummisetänä nuorten taiteilijoiden ryhmälle, johon kuuluivat Claude Monet, Pierre-Auguste Renoir, Edgar Degas, Camille Pissarro, Paul Cézanne, Alfred Sisley, Henri Fantin-Latour ja Frédéric Bazille. Nuoret ihailivat Manet’ta, ei niinkään hänen maalaustyylinsä vaan itsenäisyytensä tähden. Kun impressionistit järjestivät ensimmäisen näyttelynsä vuonna 1874, Manet päätti jäädä sen ulkopuolelle. Samana kesänä hän kuitenkin matkusti Monet’n luokse Argenteuiliin ja maalasi tästä ja tämän perheestä muotokuvia. Manet tuki Monet’ta ostamalla tämän maalauksia ja suosittelemalla tätä taidekauppiaille.Biography of Eduard Manet Impressionniste.net

 Tunnetuimpia teoksia 
Manet’n tunnetuin teos on öljyvärimaalaus Aamiainen ruohikolla (), alkuperäiseltä nimeltään Le Bain (), jonka Manet maalasi joskus vuosien 1862 ja 1863 välillä. Maalaus herätti aikanaan paljon keskustelua. Teoksessa alaston nainen on modernisti pukeutuneiden miesten seurassa. Alastomuus oli ollut hyväksyttävää vain antiikin taruihin yhdistettynä, arjesta etäännytettynä. Toisaalta Manet osoittaa kunnioitusta vanhoille mestareille – sommittelu on peräisin Rafaelin piirroksesta. Teoksen viimeistely on kepeän luonnosmainen. Manet tarjosi sitä Pariisin salonkiin, mistä se hylättiin keskeneräisenä. Maalaus oli ensimmäisen kerran näytillä Salon des Refusésissa vuonna 1863. Nykyisin se kuuluu Pariisin Musée d’Orsayn kokoelmiin. Aikaisempi pienempi versio maalauksesta on nähtävillä Lontoon Courtauld Galleryssa.Le Déjeuner sur l'herbe Web Museum

Toinen aikanaan paljon huomiota herättänyt teos on Olympia vuodelta 1863. Siinä alaston vaalea malli makaa divaanilla, ja hänen takanaan seisoo mustaihoinen palvelijatar, joka ojentaa kukkakimppua. Vaikka maalaus jatkoi alastonmaalausten vuosisatoja pitkää perinnettä, se herätti suurta kohua, kun Manet esitteli sen Pariisin salongissa vuonna 1865. Mallia ympäröivissä pikkuesineissä nähtiin viitteitä siitä, että teos kuvasi prostituoitua.Shock of the Nude: Manet's Olympia PBS

Vanhempana Manet maalasi monia teoksia väkijoukoista kahviloissa ja erilaisissa yleisötapahtumissa. Hän uudisti myös historiamaalauksen perinnettä kuvaamalla oman aikansa sotatapahtumia. Manet teki useita versioita maalauksesta Keisari Maksimilianin teloitus, jossa Meksikon tasavaltalaiset teloittavat Ranskan tukeman Meksikon keisarin Maksimilianin.Manet and the Execution of Maximilian MOMA 2007 Teoksen esittäminen Ranskassa oli kiellettyä vuoteen 1879 asti.The Execution of Emperor Maximilian  Art Through Time

 Kuva Maalaus Valmistunut Koko Sijainti 25px  Absintinjuoja  Le Buveur d'absinthe  1858 / 1859  180,5 × 105,6 cm  Ny Carlsberg Glyptotek (Kööpenhamina) 25px  Auguste Manet'n muotokuva  Portrait de M. et Mme Auguste Manet  1860  111,5 × 91 cm  Musée d'Orsay (Pariisi) 25px  Le Chanteur espagnol  1860  147,3 × 114,3 cm  Metropolitan Museum of Art (New York) 25px  La Nymphe surprise  1860 / 1861  146 × 114 cm  Musée national des Beaux-Arts (Buenos Aires) 25px  L'Enfant à l'épée  1861  131 × 93,3 cm  Metropolitan Museum of Art (New York) 25px  Lola de Valence  1862  123 × 92 cm  Musée d'Orsay (Pariisi)  25px  La Musique aux Tuileries  1862  76 × 118 cm  National Gallery (Lontoo) 25px  Mlle V. en costume d'espada  1862  165,1 × 127,6 cm   Metropolitan Museum of Art (New York) 25px  Portrait de Victorine Meurent  1862  42,9 × 43,7 cm  Museum of Fine Arts (Boston) 250px  Olympia  1863  130,5 × 190 cm  Musée d'Orsay (Pariisi) 250px  Aamiainen ruohikolla Le Déjeuner sur l'herbe  1863  208 × 264,5 cm  Musée d'Orsay (Pariisi) 25px  Jeune Homme en costume de majo  1863  188 × 125 cm   Metropolitan Museum of Art (New York)  Le Christ mort et les anges  1864  179 × 150 cm   Metropolitan Museum of Art (New York) 25px  Homme mort  1864 / 1865  75,9 × 155,3 cm  National Gallery of Art (Washington D.C.) 25px  Le Combat du Kearsarge et de l'Alabama  1865  134 × 127 cm  Philadelphia Museum of Art (Philadelphia) 25px  Lukuhetki La Lecture  1865  74 × 61 cm  Musée d'Orsay (Paris)   Kristuksen pilkkaaminen Jésus insulté par les soldat  1865  190,8 × 148,3 cm  The Art Institute (Chicago)  Jeune Dame en 1866  1866  185,1 × 128,6 cm Metropolitan Museum of Art (New York) 25px  Huilunsoittaja Le Joueur de fifre  1866  161 × 97 cm  Musée d'Orsay (Pariisi)  25px  Les Courses à Longchamp  1867  43,9 × 84,5 cm  The Art Institute (Chicago) 25px  Les Bulles de savon  1867  100,5 × 81,4 cm  Musée Calouste Gulbenkian (Lissabon) 25px  Keisari Maximilianin teloitus L'Exécution de Maximilien  1868  252 × 305 cm  Städtische Kunsthalle (Mannheim) 25px  Portrait d'Émile Zola  1868  146 × 114 cm  Musée d'Orsay (Pariisi) 25px  Le Déjeuner dans l'atelier  1868  118 × 154 cm  Neue Pinakothek (München)  Sur la plage de Boulogne  1869  32 × 65 cm  Virginia Museum of Fine Arts (Richmond) 25px  Clair de lune sur le port de Boulogne  1869  82 × 101 cm  Musée d'Orsay (Pariisi) 25px  Le Départ du vapeur de Folkestone  1869  60 × 73 cm  Philadelphia Museum of Art 25px  ParvekeLe Balcon  1869  170 × 124 cm  Musée d'Orsay (Pariisi)  Repos  1869 / 1870  150,2 × 114 cm  The Risd Museum (Providence) 25px  Berthe Morisot au bouquet de violettes  1872  55 × 38 cm  Musée d'Orsay (Pariisi) 25px  Le Chemin de fer (Manet)|Le Chemin de fer  1872 / 1873  93,3 × 111,5 cm  National Gallery of Art, Washington, D.C.  En Bateau  1874  97,1 × 130,2 cm   Metropolitan Museum of Art (New York) 25px  Argenteuil  1874  149 × 115 cm  Musée des Beaux-Arts (Tournai) 25px  Claude Monet peignant dans son atelier  1874  50 × 64 cm  Neue Pinakothek  (München) 25px  Le Linge  1875  145 × 115 cm  Barnes Foundation (Philadelphia) 25px  Portrait de Stéphane Mallarmé  1876  27 × 36 cm Musée d'Orsay (Pariisi)  25px  Nana  1877  154 × 115 cm  Hampurin taidehalli   Au Café  1878  78 × 83 cm   Musée Oskar Reinhart, Winterthur 25px  La Prune  1878  73,6 × 50,2 cm  National Gallery of Art (Washington, D.C.) 25px  La Rue Mosnier aux drapeaux  1878  65,5 × 81 cm  J. Paul Getty Museum (Los Angeles) 25px  Chez le Père Lathuille  1879  93 × 112 cm  Musée des Beaux-Arts (Tournai) 25px  Autoportrait à la palette  1879  83 × 67 cm  Yksityiskokoelma 25px  Portrait de Clemenceau  1879–1880   25px  L'Évasion de Rochefort  1881  143 × 114 cm  Kunsthaus Zürich  25px  L'Automne (Méry Laurent)  1881  73 × 51 cm  Nancyn taidemuseo 25px  Pertuiset, le chasseur de lion  1881   São Paulon taidemuseo 25px  Folies Bergèren baari Un bar aux Folies Bergère  1881 / 1882  96 × 130 cm  Courtauld Institute (Lontoo)

 Lähteet 

 Viitteet 

 Aiheesta muualla 

 Michel Foucault, La peinture de Manet  

Luokka:Impressionistit
Luokka:Ranskalaiset taidemaalarit
Luokka:Vuonna 1832 syntyneet
Luokka:Vuonna 1883 kuolleet
Luokka:Seulonnan keskeiset artikkelit